Κέικ Black Forest
Ένα απίθανο κέικ εμπνευσμένο από το γλυκό Black Forest. Στη βάση έχει ένα μαλακό φοντάν σοκολάτας και από πάνω ένα αρωματικό λευκό μείγμα με βάση το αμύγδαλο.
260 γρ. κουβερτούρα με περίπου 70% κακάο, τεμαχισμένη, 300 γρ. κρέμα γάλακτος με 35-35% λιπαρά, 150 γρ. ζάχαρη άχνη, 2 αυγά, 2 κρόκοι αυγών, λίγο βούτυρο και αλεύρι για το ταψί, 50 γρ. ζάχαρη άχνη, 2 μικρά αυγά, 50 γρ. κρέμα γάλακτος με 35-35% λιπαρά, 50 γρ. γάλα, 125 γρ. αμύγδαλα λευκά, αλεσμένα σε σκόνη (ή έτοιμη αμυγδαλόσκονη), 50 γρ. βούτυρο κλαριφιέ * ή βούτυρο γάλακτος (από βάζο), λιωμένα, 15 γρ. κορν φλάουρ, σπόροι από 1/2 λοβό βανίλιας, 1 κουτ. σούπας λικέρ βύσσινο, 150 γρ. βύσσινα σε κονσέρβα ή από λικέρ + λίγα ακόμη για διακόσμηση, 100 γρ. φλούδες από κουβερτούρα ** ή κουβερτούρα σε νιφάδες για διακόσμηση
Βράζουμε την κρέμα γάλακτος και την αδειάζουμε πάνω από την τεμαχισμένη σοκολάτα. Αφήνουμε λίγο να μαλακώσει και ανακατεύουμε μέχρι να γίνει ένα λείο σοκολατένιο μείγμα. Σε ένα άλλο μπολ ανακατεύουμε τη ζάχαρη άχνη με τους κρόκους και τα αυγά και τα ενσωματώνουμε στη σοκολάτα. Αδειάζουμε σε ένα βουτυρωμένο και αλευρωμένο ταψί διαμέτρου 20 εκ. και αφήνουμε στο ψυγείο έως ότου σταθεροποιηθεί και σφίξει.Σε ένα μπολ ανακατεύουμε την άχνη με τα αυγά.Προσθέτουμε την κρέμα γάλακτος, το γάλα, τη σκόνη αμυγδάλου, το βούτυρο, τη βανίλια και το κορν φλάουρ.Ανακατεύουμε πολύ καλά και στο τέλος ρίχνουμε το λικέρ.Βγάζουμε το ταψί από το ψυγείο και σκορπίζουμε πάνω στη σοκολατένια βάση τα βύσσινα. Από πάνω απλώνουμε το λευκό μείγμα.Ψήνουμε σε προθερμασμένο φούρνο στους 160°C για 1 ώρα. Αφήνουμε να κρυώσει πολύ καλά και γαρνίρουμε με τις φλούδες σοκολάτας και τα επιπλέον βύσσινα και πασπαλίζουμε με ζάχαρη άχνη.
Κρέμα Γάλακτος,Σοκολάτα